Timo Tammemaa

Timo Tammemaa (sündinud 18. novembril 1991) on eesti võrkpallur. Ta on alates 2013. aastast kuulunud Eesti võrkpallikoondisse ning hooajast 2023/24 esindab Saksamaa tippklubi Berliini Recycling Volleys. Timo Tammemaa esimene treener Kuressaare Vanalinna spordiklubis oli Edgar Haavik, kelle õpetuste järgi mängis ta kuni Audentese Spordigümnaasiumisse minekuni. Aastatel 2008–2010 kuulus ta Eesti omavanuste noortekoondisse (sündinud 1991 ja hiljem), kelle treeneriteks olid Egon Edo ja Villi Vantsi. Ta osales koondisega omavanuste EM-valikturniiril, kuid finaalturniirile ei pääsetud. Tammemaa kutsuti esmakordselt Eesti võrkpallikoondisse 2013. aasta suvel. Ta esindas Eestit samal suvel Kaasanis toimunud 27. suveuniversiaadil, kus saadi üks võit ja neli kaotust ning lõpetati turniir kümnenda kohaga. Ta kutsuti koondisse samal aastal MM-valikturiiri eel, kuid pidi laagris osalemisest loobuma põlvevigastuse tõttu. Samal põhjusel ei osalenud ta ka 2014. aastal koondise laagrites. Kui muidu on Tammemaa koondises täitnud üldiselt keskblokeerija positsiooni, siis 2022. aasta suvel oli ta koondises diagonaalründajana. Euroopa meistrivõistluste finaalturniiril on ta kuulunud koondise koosseisu viiel korral (2015, 2017, 2019, 2021 ja 2023) ning parimaks kohaks on olnud 2015. aastal saadud 11. koht. Euroopa liiga on ta võitnud koondisega kahel korral (2016 ja 2018). 2021. aasta turniiril saadi kolmas koht. 2017. aastal kuulus ta Maailmaliiga kolmanda tugevusgrupi võitnud koondisse. 2018. aastal saadi koondisega Challenger Cupil kolmas koht. Tammemaa liitus Eesti meistriliiga klubiga Selver Tallinn hooajal 2009/10 ning mängis klubis viis hooaega. Klubiga tuldi kolmekordseks Balti- ja Eesti meistriks, samuti võideti kolmel korral Eesti karikavõistlused. Kõigil hooaegadel osaleti ka tugevuselt teises eurosarjas, CEV Cupil, kus parimal juhul jõuti 2009/10 hooajal 1/8 finaali. Ülejäänud hooaegadel langeti konkurentsist eelringides ning osaleti seejärel tugevuselt kolmandas eurosarjas, CEV Challenge Cupil, kus parim tulemus saavutati hooajal 2010/11, kui jõuti veerandfinaali. Hooajaks 2014/15 vahetas Tammemaa Eestis klubi ning liitus Pärnu võrkpalliklubiga, kus mängis kaks hooaega. Klubiga võideti mõlemal hooajal Eesti karikavõistlused, samuti tuldi ühel korral Eesti meistriks ja ühel korral Balti meistriks. Teisel hooajal (2015/16) osaleti ka CEV Cupi eelringis ning seejärel CEV Challenge Cupil, kus jõuti 1/8 finaali. Tammemaa oli meeskonna üks põhimängijatest ning valiti ka 2015/16 Balti liiga hooaja parimaks keskblokeerijaks. Hooajaks 2016/17 sõlmis ta oma esimese välislepingu ning siirdus Prantsusmaa meistriliiga klubisse Toulouse'i Spacer. Prantsusmaa karikavõistlustel jõuti poolfinaali. Prantsusmaa meistriliiga põhiturniir lõpetati kuuendal kohal, kuid play-off mänge mängiti niivõrd edukalt, et jõuti klubi ajaloos esmakordselt finaali. Finaalis tunnistati 0:3 Chaumonti paremust ning teeniti meistriliigas teine koht. Tammemaa oli läbi hooaja üks meeskonna põhimängijatest. Hooajaks 2017/18 liitus ta Meistrite liigas osalenud Belgia meistriliiga klubiga Maaseiki Noliko (hiljem Maaseiki Greenyard), kus ta mängis kaks hooaega. Esimesel hooajal alustati Meistrite liigat eelringidest ning pääseti edasi alagrupiturniirile. Alagrupist saadi kolmandana edasi 12 parema hulka, kus kaotati 1:1 mängude seisuga kuldse geimiga Venemaa klubile Novosibirski Lokomotiiv ning jäädi sellega jagama kaheksandat kohta. Võideti Belgia liigakarikas ja meistrivõistlused. Belgia karikavõistlustel saadi teine koht. Teiseks hooajaks (2018/19) liitusid klubiga teiste hulgas Eesti võrkpallikoondise keskblokeerija Andri Aganits ja nurgaründaja Keith Pupart. Hooaja alguses osaleti Belgia superkarika finaalis, kus kaotati Roeselare Knackile ning saadi teine koht. Meistrite liigas alustati alagrupiturniirilt, kus saadi oma alagrupis kolmas koht ning play-off mängudele ei pääsetud. Belgia karikavõistlustel jäädi pidama poolfinaali, kuid taas tuldi Belgia meistriks. Tammemaa oli mõlemal hooajal meeskonnas põhimängija. Hooajaks 2019/20 naasis ta Prantsusmaale ning liitus sealse meistriliiga valitseva meistri Tours VB-ga. Meistrite liiga alagrupiturniiril saadi oma alagrupis kolme võiduga teine koht, ent veerandfinaali pääsuks sellest ei piisanud. Prantsusmaa meistriliiga peatati kevadel koroonapandeemia tõttu ning kuigi Tours oli liigatabelis sellel ajal esikohal, siis meistrit seekord välja ei selgitatud. Prantsusmaa karikavõistlustel pääseti poolfinaali, kuid kohad mängiti välja järgmise hooaja alguses. Tammemaa oli meeskonna üks põhimängijatest. Hooajaks 2020/21 liitus ta Poola meistriliiga klubiga Rzeszowi Asseco Resovia, kus mängis kaks hooaega. Esimesel hooajal oli ta meeskonnakaaslaseks ka Eesti võrkpallikoondise nurgaründaja Robert Täht. Hooaega alustati Poola superkarikavõistlustega, kus finaali ei jõutud. Poola karikavõistlustel alistuti veerandfinaalis Kedzierzyn-Kozle Zaksale ning langeti konkurentsist. Poola meistriliiga põhiturniir lõpetati neljandana, kuid veerandfinaalseeria kaotati Belchatowi Skra vastu ning saadi liigas kokkuvõttes viies koht. Teisel hooajal (2021/22) jõuti Poola karikavõistlustel poolfinaali. Poola meistriliigas lõpetati põhiturniir viiendal kohal, kuid veerandfinaalseeria kaotati Zawiercie vastu. Kohamängudega saadi taas liigas viies koht. Tammemaa kerkis esimesel hooajal kiiresti meeskonna põhimängijaks. Hooajaks 2022/23 vahetas ta Poolas klubi ning liitus kohaliku meistriliiga klubiga Czarni Radom. Meeskond sai hooaja jooksul Poola meistriliigas vaid kolm võitu, millega saadi liigas eelviimane koht, kuid suudeti liigasse püsima jääda. Tammemaa oli küll üldiselt meeskonna põhimängija, kuid oli hooaja keskel pikal vigastuspausil ning meeskonda sel ajal aidata ei saanud. Balti liiga 2009/10 Selver Tallinnaga 2010/11 Selver Tallinnaga 2011/12 Selver Tallinnaga 2013/14 Selver Tallinnaga 2015/16 Pärnu võrkpalliklubiga Riikide meistrivõistlused 2009/10 Eesti meistrivõistlused Selver Tallinnaga 2010/11 Eesti meistrivõistlused Selver Tallinnaga 2011/12 Eesti meistrivõistlused Selver Tallinnaga 2012/13 Eesti meistrivõistlused Selver Tallinnaga 2013/14 Eesti meistrivõistlused Selver Tallinnaga 2014/15 Eesti meistrivõistlused Pärnu võrkpalliklubiga 2015/16 Eesti meistrivõistlused Pärnu võrkpalliklubiga 2016/17 Prantsusmaa meistrivõistlused Toulouse Spacersiga 2017/18 Belgia meistrivõistlused Maaseiki Nolikoga 2018/19 Belgia meistrivõistlused Maaseiki Greenyardiga 2023/24 Saksamaa meistrivõistlused Berliini Recycling Volleyga Riikide karikavõistlused 2009/10 Eesti karikavõistlused Selver Tallinnaga 2010/11 Eesti karikavõistlused Selver Tallinnaga 2011/12 Eesti karikavõistlused Selver Tallinnaga 2012/13 Eesti karikavõistlused Selver Tallinnaga 2014/15 Eesti karikavõistlused Pärnu võrkpalliklubiga 2015/16 Eesti karikavõistlused Pärnu võrkpalliklubiga 2017/18 Belgia liigakarikas Maaseiki Nolikoga 2017/18 Belgia karikavõistlused Maaseiki Nolikoga 2018/19 Belgia superkarikas Maaseiki Greenyardiga 2023/24 Saksamaaa superkarikas Berliini Recycling Volleyga 2023/24 Saksamaaa karikavõistlused Berliini Recycling Volleyga Individuaalsed 2015/16 Balti liiga parim keskblokeerija 2016 Euroopa Liiga 2017 Maailmaliiga tugevuselt kolmas grupp 2018 Euroopa Liiga 2018 Challenger Cup 2021 Euroopa Liiga 🟠 BR Volleys Team 23/24 ⚫️ BR Volleys Instagram, 15.06.2023. Kaarel Täll: Timo, tammepuust saarlane Postimees Sport arhiiv, 16.06.2016. Poisid 91 Eesti Võrkpalli Liidu arhiiv (vaadatud 27.08.2023). Avo Keel nimetas võrkpallikoondise kandidaadid ERR Sport arhiiv, 16.04.2013. Ivar Jurtšenko: Avo Keel: Eesti võrkpallikoondises oli universiaadil märgata hambaharja efekti Delfi Sport, 17.07.2013. Ivar Jurtšenko: DELFI UNIVERSIAADIL: Eesti võrkpallikoondis kaotas, kuid sai Valgevenelt geimi kätte Delfi Sport, 15.07.2013. Avo Keel nimetas koondise koosseisu MM-valikturniiriks Delfi Sport, 30.12.2013. Karl Rinaldo: Cretu esimene treening pakkus võrkpalluritele palju huvitavat Eesti Päevaleht Sport, 23.04.2014. Viljar Voog: ROLLIVAHETUS! Timo Tammemaa täidab sunniviisiliselt ammust unistust Õhtuleht Sport, 04.08.2022. Parimaks valitud Robert Täht: kogu meeskond oli turniiri MVP ERR Sport arhiiv, 03.07.2016. Enard: saadud kogemus on eriti oluline noorematele mängijatele ERR Sport, 21.06.2021. Võidukas võrkpallikoondis saabub teisipäeval kodumaale ERR Sport arhiiv, 19.06.2017. Selver jõudis norralasega kokkuleppele Delfi Sport, 22.10.2009. Timo Tammemaa Sporditulemused (vaadatud 27.08.2023). Andres Kalvik: Venno kaotas Aasias, Selver Cuneos Postimees Sport arhiiv, 13.01.2010. Pulk ja Tammemaa liitusid Pärnu võrkpalliklubiga ERR Sport arhiiv, 06.03.2014. Belgias geimivõiduta jäänud Pärnu jaoks on eurohooaeg läbi ERR Sport arhiiv, 27.01.2016. Alver Kivi: Saarlased võitsid Pärnuga võrkpalli Saja liiga turniiri Saarte Hääl arhiiv, 15.03.2016. Tammemaa lähebki Prantsusmaale: allkirjad on antud ERR Sport arhiiv, 06.05.2016. Tammemaa ja Toobal jõudsid Prantsusmaal finaali ERR Sport arhiiv, 26.04.2017. TÄISPIKKUSES: Timo Tammemaa ja Toulouse ei suutnud Prantsusmaa liiga finaalis ajalugu teha Delfi Sport, 07.05.2017. Märt Roosna: Timo Tammemaa siirdus Meistrite liigas mängivasse meeskonda Delfi Sport, 22.05.2017. Tammemaa pikendas koduklubiga lepingut ERR Sport arhiiv, 25.04.2018. Teppan ja Tammemaa loositi Meistrite liigas ühte alagruppi ERR Sport arhiiv, 17.11.2017. Eestlaste koduklubid said teada järgmised vastased Meistrite liigas ERR Sport arhiiv, 02.03.2018. Teppan aitas Trentino Meistrite liigas kuue parema sekka, Tammemaa kaotas ERR Sport arhiiv, 21.03.2018. 2018 CEV Volleyball Champions League - Men CEV archive (vaadatud 17.09.2023). Eesti võrkpallikoondislane tuli Belgia karikavõitjaks ERR Sport arhiiv, 08.01.2018. Tammemaa aitas koduklubi 15. Belgia meistritiitlini ERR Sport arhiiv, 29.04.2018. Raadik vedas Sampo kahe võiduni, Tammemaa jõudis karikafinaali ERR Sport, 19.02.2018. Karl Rinaldo: Meistrite liiga «Eesti-klubiga» liituv Pupart: põhikoosseisul oleks vist kergem eesti keeles suhtlema hakata Postimees Sport arhiiv, 15.05.2018. Venno ja Täht tegid Türgis superpartii ERR Sport, 12.11.2018. 2019 CEV Volleyball Champions League | Men 4th Round (Pools) CEV archive (vaadatud 17.09.2023). Puparti ja Tammemaa koduklubi jäi Belgias finaali ukse taha ERR Sport, 24.12.2018. Tammemaa aitas Maaseiki ülipõnevas finaalseerias Belgia meistriks ERR Sport, 12.05.2019. Reijo Mälton: Prantsusmaa tippklubiga liitunud Tammemaa: usun, et tegin karjääris sammu edasi Võrkpall24, 07.07.2019. Robert Täht ja Perugia jõudsid Meistrite liigas veerandfinaali ERR Sport, 20.02.2020. Karl Rinaldo: Kas Tammemaad võib Prantsusmaa meistritiitli puhul õnnitleda või mitte? Võrkpall24, 11.04.2020. Karl Rinaldo: AMETLIK | Tammemaa ja Täht asuvad Poolas koos Resoviat tagasi tippu vedama! Võrkpall24, 23.05.2020. Karl Rinaldo: VIDEO | Resovia andis edu käest ja eestlastel Poola superkarikas finaali asja pole Võrkpall24, 06.09.2020. Täht sai Poola esiklubi vastu võimaluse, kuid Resovia langes konkurentsist ERR Sport, 18.02.2021. Nädal piiri taga: Juhkami koduklubi võitis Saksamaal põhiturniiri ERR Sport, 09.03.2021. Nädal piiri taga: Juhkami pääses Saksamaal finaali, Naaber Hispaanias poolfinaali ERR Sport, 29.03.2021. Markkus Keel aitas koduklubi Iraani meistrivõistlustel poolfinaali ERR Sport, 28.02.2022. Võrkpallurid välismaal: Aganits, Raadik ja Kollo jõudsid poolfinaali ERR Sport, 28.03.2022. Võrkpallurid välismaal: Viiber ja Bratuhhina-Pitou jõudsid Prantsusmaal poolfinaali ERR Sport, 19.04.2022. Teppani ja Aganitsa hooajad lõppesid hõbedaselt, Täht võitleb pronksi eest ERR Sport, 02.05.2022. Johannes Vedru: Tammemaa edukast hooajast Poolas: sealne mäng on väga tehniline ERR Sport, 04.05.2021. Kaspar Ruus: Timo Tammemaa vahetas Euroopa tippliigas klubi, Andrus Raadik jätkab karjääri Soomes Delfi Sport, 16.06.2022. Rasmus Voolaid: Poolaga hüvasti jätnud Timo Tammemaa elas üle karjääri raskeima hooaja: ma polnud selleks oma peas valmis ja langesin auku Õhtuleht Sport, 19.07.2023. Timo Tammemaa Volleybox Timo Tammemaa Mängija profiil Plusliga kodulehel, poola keeles Timo Tammemaa Mängija profiil Bundesliga kodulehel, saksa keeles Timo Tammemaa Nisse Huttunen International Sports Agency Timo Tammemaa CEV arhiiv, inglise keeles Timo Tammemaa Eesti Võrkpalli Liit